VEGA præsenterer

**MC Einar flaunter Den Nye Stil**

**​***Fredag den 2. november er der danske rap-klassikere i Store VEGA, når MC Einar fejrer 30års jubilæet for Den Nye Stil sammen med Humleridderne.*

Fest-soundtracket i slutfirserne blev domineret af *Licensed to Ill* fra Beastie Boys og Run-D:M:Cs *Raising Hell*. I slipstrømmen af New York hiphop-scenen udgav MC Einar den første dansksprogede rapplade, *Den Nye Stil,* i 1988. Nu kan du igen nyde guitarriffs og de skarpe danske rim, som gik lige ind hos det danske publikum. På trods af at teksterne er mere end 30 år gamle, er de stadig nutidige og samfundsaktuelle.

MC Einar spiller til koncerten også sange fra opfølgningssalbummet *Arh Der* fra 1989.

På scenen bliver det originale MC Einar-hold gæstet af mændene bag landeplagen ”Malerhjerne”. Humleridderne er nemlig hoppet i 90’er-tidslommen og har støvet hitsene af fra albums som *Jeg Gi’r En Omgang Hvis Du Gi’r To!!, En Genial Gaveide* og *Typisk Tårnby.*

Så glæd dig til en god omgang hiphop-nostalgi med det originale MC Einar-line up: Einar Enemark, Jesper ”Wildmand” og DJ Jan samt Humleridderne: Dan Holmfjord, Jimmi Sommer og DJ Stig.

**Fakta om koncerten:**

MC Einar (DK)

Fredag den 2. november kl. 20:00

Store VEGA, Enghavevej 40, 1674 Kbh. V

200 kr. + gebyr

Forsalget starter i dag via VEGAs hjemmeside og Billetlugen.